'आर्टिकल 15' को मिली हरी झंडी, U/A सर्टिफिकेट के साथ 28 जून को होगी फिल्म रिलीज  
आयुष्मान खुराना की फिल्म 'आर्टिकल 15' 28 जून को होगी रिलीज
सीबीएफसी ने दी हरी झंडी
यूए सर्टिफिकेट के साथ फिल्म होगी रिलीज
यूं तो सीबीएफसी (CBFC) ने फिल्म को यूए सर्टिफिकेट के साथ रिलीज करने का इजाजत दे दी है. हालांकि आयुष्मान (Ayushmann Khurrana) की इस फिल्म को उन्होंने 5 कट के साथ प्रमाणपत्र दिया है. फिल्म के मेकर्स ने इस फिल्म को रिलीज करवाने के लिए काफी जद्दोजहद की. उसके लिए उन्होंने एनिमल वेलफेयर बोर्ड ऑफ इंडिया (एडब्ल्यूबीआई) से एक अनुपालन प्रमाण पत्र प्रस्तुत किया और फिल्म की शुरुआत में डिसक्लेमर के साथ हिंदी में एक वॉयसओवर जोड़ा.  जिसके बाद ही सेंसर बोर्ड ने आयुष्मान खुराना अभिनीत इस फिल्म को पैरेंट्स की सलाह के साथ रिलीज करने की अुनमति दी.
सीबीएफसी (CBFC) की आधिकारिक वेबसाइट के मुताबिक, सेंसर बोर्ड द्वारा सुझाए गए संशोधनों में आग में एक झंडे के गिरने के एक दृश्य को हटाया गया, कुछ गालियों को हटाया गया और इसके साथ ही मारपीट के दृश्यों को 30 प्रतिशत कम किया गया. बंदायू रेप और मर्डस केस से प्रभावित इस फिल्म में आयुष्मान और ईशा के साथ-साथ सयानी गुप्ता (Sayani Gupta), कुमुद मिश्रा (Kumud Mishra) और मुहम्मद जीशान अयूब भी लीड रोल निभाते नजर आएंगे.